# **ΕΛΛΗΝΙΚΗ ΔΗΜΟΚΡΑΤΙΑ**

## NOMOΣ ΒΟΙΩΤΙΑΣ

## ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΟ ΔΙΑΥΓΕΙΑ

 **ΑΡΙΘΜ.ΠΡΩΤ: 6385**

 **Λιβαδειά 3 /4/2023**

**ΑΠΟΣΠΑΣΜΑ**

Από το πρακτικό της αριθμ.2023-6ης ΜΕΙΚΤΗΣ Συνεδρίασης

του Δημοτικού Συμβουλίου Λεβαδέων

Αριθμός απόφασης  **40**

**ΘΕΜΑ** **: Προγραμματισμός προσλήψεων καλλιτεχνικού-διδακτικού προσωπικού με σχέση εργασίας ιδιωτικού δικαίου ορισμένου χρόνου κάλυψη της δαπάνης υπό τη μορφή αντιτίμου (άρθρο 107 του Ν.4483/2017 -**ΦΕΚ 107Α΄) **,έτους 2023 για τις ανάγκες της Φιλαρμονικής Ορχήστρας Δήμου Λεβαδέων .**

Στη Λιβαδειά σήμερα την 31η Μαρτίου 2023, ημέρα Παρασκευή και ώρα 18:00 μ.μ , συνήλθε σε  **μεικτή** συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις** διατάξεις του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και ύστερα από την από  **5918/27-3-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 22 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  1 | Γιαννακόπουλος Βρασίδας  |
|  |  Μητάς Αλέξανδρος | 2  | Πούλου Γιώτα  |
|  | Τσεσμετζής Εμμανουήλ | 3  | Τόλιας Δημήτριος  |
|  | Δήμου Ιωάννης  | 4  | Τζουβάρας Νικόλαος  |
|  | Αποστόλου Ιωάννης | 5  | Πούλος Ευάγγελος   |
|  | Σάκκος Μάριος  | 6  |  Aλεξίου Λουκάς  |
|  | Νταντούμη Ιωάννα  | 7  | Τουμαράς Βασίλειος  |
|  | Καράβα Χρυσοβαλάντου Βασιλική (Βάλια)  | 8  | Πλιακοστάμος Κων/νος  |
|  | Μερτζάνης Κων/νος  |  9 | Χέβα Αθανασία (Νάνσυ) |
|  |  Σαγιάννης Μιχαήλ  | 10  | Σπυρόπουλος Δημοσθένης |
|  | Καπλάνης Κων/νος  | 11 | Παπαϊωάννου Λουκάς    |  |
|  | Γαλανός Κων/νος (Απών 14ο -23ο ΘΗΔ)  |   |  |
|  | Φορτώσης  Αθανάσιος   |  | Οι οποίοι δεν προσήλθαν |
|  |  Καράλης Χρήστος (Απών 22ο -23ο ΘΗΔ)  |  | αν και κλήθηκαν νόμιμα |
|  | Κοτσικώνας Επαμεινώνδας (Απών 1ο &2ο ΘΗΔ)   |  |  |
|  | Γερονικολού Λαμπρινή (Απούσα 1ο & 2ο ΘΗΔ)    |  |  |
|  | Αρκουμάνης Πέτρος |  |  |
|  | Μπράλιος Νικόλαος   |  |  |
|  | Τσιφής Δημήτριος   |  |  |
|  | Καλέα –Καρούζου Ανδρομάχη |  |  |
|  | Καραμάνης Δημήτριος (Απών 22ο -23ο ΘΗΔ) |  |  |
|  | Κατής Χαράλαμπος   |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση ήταν απόντες οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. 5918/27-3-2023 πρόσκληση της προέδρου.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 5*Ο* θέμα της ημερήσιας διάταξης της υπ αριθμ αριθμ 5918/27-3-2023 πρόσκλησης *,* η κ. Πρόεδρος έθεσε υπόψη των μελών του Δημοτικού Συμβουλίου , την υπ αριθμ την υπ αριθμ 5711/23-3-2023 έγγραφη εισήγηση της Δ/νσης Διοικητικών Υπηρεσιών στην οποία αναφέρονται :

**Εισήγηση**

Το Υπουργείο Εσωτερικών με το με αρ.πρωτ. 6783/27.01.2023έγγραφό του **(** ΑΔΑ:ΨΙ6Ι46ΜΤΛ6-Δ3Κ) με τίτλο “Προγραμματισμός προσλήψεων έκτακτου προσωπικού έτους 2023 στους ΟΤΑ α και β ΄βαθμού και στα ΝΠΙΔ αυτών”, καλεί τους ΟΤΑ α΄και β ΄βαθμού ( Δήμους , Περιφέρειες ,ΝΠΔΔ αυτών Συνδέσμους , Ιδρύματα ) και τα ΝΠΙΔ της Αυτοδιοίκησης που δεν ανήκουν στο Μητρώο Φορέων Γενικής Κυβέρνησης , για την ορθή και έγκαιρη υποβολή των αιτημάτων τους για το έτος 2023 , σύμφωνα με τις ανάγκες τους και λαμβάνοντας υπόψη τη δημοσιονομική κατάσταση και την ανάγκη περιστολή των κρατικών δαπανών

Στην ανωτέρω εγκύκλιο του ΥΠ.ΕΣ επισημαίνεται ότι για τα **αιτήματα** που αφορούν σε προσωπικό ιδιωτικού δικαίου ορισμένου χρόνου  **με κάλυψη δαπάνης υπό τη μορφή αντιτίμου** , (άρθρο 107 του ν. 4483/2017 ) : απαιτούνται τα δικαιολογητικά που αναφέρονται στο Παράρτημα 3α , με υποχρεωτική συμπλήρωση των υποδειγμάτων αυτών :

* Απόφαση Δημοτικού Συμβουλίου , κατόπιν ισχύος του Ν. 5013/2023 που θα αφορά αίτημα πρόσληψης αποκλειστικά με αντίτιμο, με την οποία θα περιγράφεται λεπτομερώς ο λόγος για τον οποίο απαιτείται η πρόσληψη τέτοιου είδους προσωπικού, κατά βαθμίδα εκπαίδευσης και ειδικότητα *και με ακριβή αναφορά στην διάρκεια των συμβάσεων, με τις οποίες θα απασχοληθούν οι προσληπτέοι.*
* Αντίγραφο του Οργανισμού Εσωτερικής Υπηρεσίας στον οποίο θα πρέπει να έχουν προβλεφθεί οι θέσεις του αιτούμενου προσωπικού, σύμφωνα με την παράγραφο 1 του άρθρου 205 του ΚΚΔΥ (ν.3584/2007).
* Βεβαίωση της οικονομικής υπηρεσίας των παραπάνω φορέων **στην οποία, θα αναφέρεται το ποσοστό της δαπάνης που θα καλύπτεται από έσοδα από την καταβολή αντιτίμου από τους ωφελούμενους**
* Τον πίνακα Β του Παραρτήματος 3α της ανωτέρω σχετικής Εγκυκλίου του ΥΠ.ΕΣ. για την πρόσληψη προσωπικού με σχέση εργασίας ιδιωτικού δικαίου ορισμένου χρόνου με τη μορφή αντιτίμου συμπληρωμένο. Η ορθή και επιμελής συμπλήρωση του παραρτήματος κρίνεται επιβεβλημένη.

**Επισημαίνουμε** ότι με τις ρυθμίσεις του άρθρου **57 του Ν. 4873/2021 ,** προβλέφθηκε ότι το κόστος μισθοδοσίας του προσωπικού που παρέχει εκπαιδευτικές υπηρεσίες δεν απαιτείται να καλύπτεται εξ ολοκλήρου από το καταβαλλόμενο από τους πολίτες αντίτιμο , αλλά αρκεί να καλύπτεται **σε ποσοστό** **τουλάχιστον εξήντα *τοις εκατό (60% )***  **από την καταβολή διδάκτρων** στις πολιτιστικές και αθλητικές δομές ( **δημοτικά ωδεία** , εικαστικά εργαστήρια ,δημοτικά γυμναστήρια ,κολυμβητήρια κ.λ.π ) , ενώ το υπόλοιπο ποσό θα καλύπτεται από τον προϋπολογισμό του φορέα **. Η εν λόγω διάταξη έχει ισχύ έως 30-06-2023 .** Μετά το πέρας της ημερομηνίας αυτής , επανέρχεται σε ισχύ η πρόβλεψη του άρθρου 107 του Ν. 4483/2017, με την οποία ορίζεται ως ελάχιστο ποσοστό κάλυψης της δαπάνης από αντίτιμο το 70%.

**Για το προσωπικό ιδιωτικού δικαίου ορισμένου χρόνου**των οποίων η αμοιβή προέρχεται από**καταβολή αντιτίμου και λοιπών αντικαταβολών ή αμειβόμενων απαιτείται η έγκριση των θέσεων μέσω της έκδοσης Απόφασης του Υπουργού Εσωτερικών**

Ο αρχιμουσικός της Φιλαρμονικής Ορχήστρας του Δήμου Λεβαδέων κος Γεώργιος Κοσμίδης στην με αρ. πρωτ. 3599/11/21.2.2023 εισήγησή του αναφέρει τα κατωτέρω:

*« Στην Φιλαρμονική Ορχήστρα λειτουργούν τα τμήματα φλάουτου ,κλαρινέτου σαξοφώνου, τρομπέτας, βαρύτονου ,τρομπονιού κρουστών και θεωρητικών μαθημάτων.*

*Προτείνεται η στελέχωση των παραπάνω τμημάτων με την εκ νέου πρόσληψη εκπαιδευτικού προσωπικού ως εξής :*

***Ένας (1) καθηγητής (ΤΕ ή ΔΕ)******Σαξοφώνου ,κλαρινέτου υποχρεωτικών θεωρητικών.*** *(Προσόντα: πτυχία αρμονίας, και πενταετή προϋπηρεσία ως εμπειροτέχνης μουσικός σαξοφώνου –κλαρινέτου σε Δημοτική μπάντα)* ***Ένας (1) καθηγητής (ΤΕ ή ΔΕ) Βαρύτονου-Τρομπονιού*** *( εμπειροτέχνης μουσικός με πενταετή προϋπηρεσία στο τρομπόνι και βαρύτονο σε Δημοτική μπάντα )*

***Συνολικός αριθμός καθηγητών προς πρόσληψη: δύο (2)***

*Κατά ειδικότητα, μπορούμε να εκτιμήσουμε πως για το σχολικό έτος 2023-2024 οι ώρες εβδομαδιαίας απασχόλησης των εν λόγω καθηγητών, συμπεριλαμβανομένων και των θεωρητικών μαθημάτων θα κατανεμηθούν ως εξής:*

*20 ώρες για το σαξόφωνο, κλαρινέτο 8 ώρες για το βαρύτονο, τρομπόνι »*

Σύμφωνα με την αρ. πρωτ. 4307/6.3.2023 Βεβαίωση της Οικονομικής Υπηρεσίας του Δήμου ,για τις δαπάνες μισθοδοσίας του ανωτέρω προσωπικού έχουν εγγραφεί πιστώσεις στον προϋπολογισμό του Δήμου οικ. έτους 2023 στους κάτωθι Κ.Α εξόδων :

α) Κ.Α 15/6041.007 « Αποδοχές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » ,ποσό 2.060,00

 β) Κ.Α 15/6054.007 « Εργοδοτικές Εισφορές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » , ποσό 500,00 ευρώ .

Κατόπιν των ανωτέρω λαμβάνοντας υπόψη τις άκρως απαραίτητες ανάγκες σε προσωπικό για την εύρυθμη λειτουργία της Φιλαρμονικής Ορχήστρας του Δήμου καθώς και την αναγκαιότητα πολύπλευρης παρέμβασης και συμβολής της Φιλαρμονικής του Δήμου στα πολιτιστικά δρώμενα της πόλης μας και στη μουσική εκπαίδευση των παιδιών , και προκειμένου να υποβληθεί το αίτημα στην Αποκεντρωμένη Διοίκηση Θεσσαλίας – Στ.Ελλάδας για τη πρόσληψη προσωπικού ιδιωτικού δικαίου ορισμένου χρόνου με κάλυψη της δαπάνης υπό μορφή αντιτίμου ( άρθρο 107 του Ν. 4483/2017 )

**καλείται το Δημοτικό Συμβούλιο να αποφασίσει**

Για τον προγραμματισμό πρόσληψης δύο (2) ατόμων καλλιτεχνικού-διδακτικού προσωπικού με σύμβαση εργασίας ιδιωτικού δικαίου ορισμένου χρόνου , επί ωρομισθία , για χρονικό διάστημα από την ημερομηνία πρόσληψης έως 30/6/2024 ( σχολ. έτος2023 -2024) για τις ανάγκες της Φιλαρμονικής Ορχήστρας Δήμου Λεβαδέων , με κάλυψη της δαπάνης υπό μορφή αντιτίμου από τους ωφελούμενους , (άρθρο 107 του Ν.4483/2017 -ΦΕΚ 107Α΄) των κατωτέρω ειδικοτήτων :

***-Ένας (1) καθηγητής (ΤΕ ή ΔΕ)******Σαξοφώνου ,κλαρινέτου υποχρεωτικών θεωρητικών.*** *(Προσόντα: πτυχία αρμονίας, και πενταετή προϋπηρεσία ως εμπειροτέχνης μουσικός σαξοφώνου –κλαρινέτου σε Δημοτική μπάντα) -****Ένας (1) καθηγητής (ΤΕ ή ΔΕ) Βαρύτονου-Τρομπονιού*** *( εμπειροτέχνης μουσικός με πενταετή προϋπηρεσία στο τρομπόνι και βαρύτονο σε Δημοτική μπάντα )*

Οι προσλήψεις θα βαρύνουν αντίστοιχα τους κάτωθι Κ.Α. του προϋπολογισμού έτους 2022 του σκέλους των εξόδων του Δήμου.

α) Κ.Α 15/6041.007 « Αποδοχές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » ,ποσό 2.060,00

 β) Κ.Α 15/6054.007 « Εργοδοτικές Εισφορές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » , ποσό 500,00 ευρώ .

 *-* Ο επικεφαλής της παράταξης «ΛΑΪΚΗ ΣΥΣΠΕΙΡΩΣΗ ΛΙΒΑΔΕΙΑΣ» δημοτικός σύμβουλος κ. Κοτσικώνας είπε ότι όπως και το θέμα του Δημοτικού Ωδείου , έτσι και το θέμα της Φιλαρμονικής Λιβαδειάς απασχολεί και δικαιολογημένα το δημοτικό Συμβούλιο το θέτουμε ως παράταξη πολλά χρόνια. Προκύπτει λοιπόν το συμπέρασμα ότι υπάρχουν ανάγκες για πρόσληψη μονίμου προσωπικού και πρότασή μας είναι να πραγματοποιηθούν τέτοιου είδους προσλήψεις και φυσικά προκύπτει η αναγκαιότητα στην παρούσα φάση να προσληφθεί έστω και εποχικό προσωπικό προκειμένου να καλυφθούν οι ανάγκες των παιδιών που φοιτούν στη Φιλαρμονική Ορχήστρα Λιβαδειάς . Αναγνωρίζουμε την αναγκαιότητα αλλά διαφωνούμε πολιτικά .Κατά συνέπεια η παράταξή μας θα ψηφίσει ΛΕΥΚΟ .

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* Τις διατάξεις της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦ46ΜΤΛ6-ΟΘΨ) «Γνωστοποίηση διατάξεων του Ν.5013/2023 (ΦΕΚ 12/Α/19-1-2023) για τη συμμόρφωση με την αριθμ.2377/2022 απόφαση της Ολομέλειας του Συμβουλίου της Επικρατείας»
* την με αριθμ. Πρωτ 5711/23-3-2023 έγγραφη εισήγηση της Δ/νσης Διοικητικών Υπηρεσιών του Δήμου που είχε διανεμηθεί
* Τις διατάξεις της [παρ 14 άρθρο 12 ν. 4071/2012](http://dimosnet.gr/blog/laws/%CE%B1%CF%81%CE%B8%CF%81%CE%BF-12-%CE%B8%CE%AD%CE%BC%CE%B1%CF%84%CE%B1-%CF%80%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D-%CE%BF%CF%84%CE%B1/), όπως αντικαταστάθηκε με το [άρθρο 48 του Ν. 4325/2015](http://dimosnet.gr/blog/laws/%CE%AC%CF%81%CE%B8%CF%81%CE%BF-48-8/) και αντικαταστάθηκε εκ νέου με το [άρθρο 107 του Ν.4483/17](http://dimosnet.gr/blog/laws/%CE%AC%CF%81%CE%B8%CF%81%CE%BF-107-%CF%80%CF%81%CE%BF%CF%83%CF%89%CF%80%CE%B9%CE%BA%CF%8C-%CE%B1%CE%BC%CE%B5%CE%B9%CE%B2%CF%8C%CE%BC%CE%B5%CE%BD%CE%BF-%CE%BC%CE%B5-%CF%84%CE%B7%CE%BD-%CE%BA%CE%B1/)
* -Το με αρ. πρωτ. 6783/27.01.2023έγγραφο του Υπουργείου Εσωτερικών (ΑΔΑ:ΨΙ6Ι46ΜΤΛ6-Δ3Κ)
* -Την με αριθ. Πρωτ. 3599/11/21-2-2023 Εισήγηση του Καλλιτεχνικού Διευθυντή του Δημοτικού Ωδείου του Δήμου Λεβαδέων
* - την αρ. πρωτ. 4307/6-3-2023 Βεβαίωση της Οικονομικής Υπηρεσίας
* - Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει τον Προγραμματισμό Πρόσληψης δυο (2) ατόμων καλλιτεχνικού – διδακτικού προσωπικού με σύμβαση εργασίας ιδιωτικού δικαίου ορισμένου χρόνου , επί ωρομισθία , για χρονικό διάστημα από την ημερομηνία πρόσληψης έως 30/6/2024 ( σχολικό έτος 2023-2024 ) για τις ανάγκες της Φιλαρμονικής Ορχήστρας Λιβαδειάς Δήμου Λεβαδέων με κάλυψη της δαπάνης υπό μορφή αντιτίμου από τους ωφελούμενους , των κατωτέρω ειδικοτήτων :

**-Ενός (1) καθηγητή (ΤΕ ή ΔΕ)** **Σαξοφώνου ,κλαρινέτου υποχρεωτικών θεωρητικών.** (Προσόντα: πτυχία αρμονίας, και πενταετή προϋπηρεσία ως εμπειροτέχνης μουσικός σαξοφώνου –κλαρινέτου σε Δημοτική μπάντα) -**Ενός (1) καθηγητή (ΤΕ ή ΔΕ) Βαρύτονου-Τρομπονιού** ( εμπειροτέχνης μουσικός με πενταετή προϋπηρεσία στο τρομπόνι και βαρύτονο σε Δημοτική μπάντα )

**Β**. Οι προσλήψεις θα βαρύνουν τους κάτωθι Κ.Α του προϋπολογισμού έτους 2023 του σκέλους των εξόδων του Δήμου Λεβαδέων

Κ.Α. 15/6041.007 « Αποδοχές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » ,ποσό 2.060,00

 β) Κ.Α 15/6054.007 « Εργοδοτικές Εισφορές συμβασιούχων αμιγώς αμειβόμενων από καταβολή αντιτίμου στη Φιλαρμονική Λιβαδειάς » , ποσό 500,00 ευρώ .

**Γ.** Η παρούσα απόφαση να κοινοποιηθεί στην Αποκεντρωμένη Διοίκηση Θεσσαλίας –Στ. Ελλάδας , προκειμένου να δρομολογηθούν οι διαδικασίες για την έγκριση των αιτούμενων προσλήψεων .

 **ΛΕΥΚΟ** ψήφισαν οι δημοτικοί σύμβουλοι κ.κ. 1)Κοτσικώνας Επαμ.,2)Αρκουμάνης Πέτρ., 3) Μπράλιος Νικ., 4) Γερονικολού Λαμπρ.,5) Τσιφής Δημ.,6) Καλέα Ανδρομ.

**Η παρούσα απόφαση πήρε τον αριθμό 40/2023**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Μητάς Αλέξανδρος |  Λιβαδειά αυθημερόν  |
| 2 |  | Καλογρηάς Αθανάσιος |  Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |   |
| 6 |  | Σάκκος Μάριος  |  |
| 7 |  | Νταντούμη Ιωάννα  |  |
| 8 |  | Μερτζάνης Κων/νος  |  |
| 9 |  | Σαγιάννης Μιχαήλ  |  |
| 10 |  |  Καπλάνης Κων/νος  |  |
| 11 |  |  Γαλανός Κων/νος |  |
| 12 |  | Φορτώσης Αθανάσιος |  |
| 13 |  | Καράλης Χρήστος  |  |
| 14 |  | Κοτσικώνας Επαμεινώνδας |  |
| 15 |  | Αρκουμάνης Πέτρος |  |
| 16 |   | Μπράλιος Νικόλαος   |  |
| 17 |  | Γερονικολού Λαμπρινή |  |
| 18 |   | Τσιφής Δημήτριος   |  |
| 19 |   | Καλέα –Καρούζου Ανδρομάχη |  |
| 20 |   | Καραμάνης Δημήτριος  |  |
| 21 |   | Κατής Χαράλαμπος  |  |
|  |  |  |  |